
In Navem Reipublicae 

Horatii Ode 14 1. I Hispane reddita 


O navis, referent in mare te novi 
fluctus. 0 quid agis? Fortiter occupa 
portum. Nonne vides ut 
nudum remigio latus 
et malus celeri saucius Africo 
antemnaeque gemant ac sine funibus 
vix durare carinae 
possint imperiosius 

aequor? Non tibi sunt integra lintea 
non di, quos iterum pressa voces malo. 


Quamvis pontica pinus 
silvae filia nobilis 
iactes et genus et nomen inutile, 
nil pictis timidus navita puppibus 
fidit. Tu, nisi veniis 
debes ludibrium, cave. 

Nuper sollicitum quae mihi taedium 
nunc desiderium curaque non levis 
interfusa nitentes 

vites aequora Cycladas. 


jOh Nave! ^nuevamente 
En alta msr te lanzarAn las olas? 
iQu£ haces? fuertemente 
Asida al puerto queda. 

£No ves cu&l despojado 

Tienes de remos uno y otro lado; 

Y el mdstil gime herido 
Del Abrego ligero, herldas gimen 
Las antenas, ni ha sido 
Sin jarcias lefto alguno 
Apenas poderoso 

De constrastar el mar impetuoso? 

No tienes vela sana, 

No dioses a quien Uames en tu ayuda 
Cuando la ola insana 
De nuevo intente hundirte, 

Por m£s que noble pino 
En las selvas nacido dei Euxino 
Seas, y te glories 

De tu linaje y nombre: en vano, en vano: 

Ni ya en la popa fies 
Pintada, cual no ffa 
El timido piloto: 

Si no juguete quieres ser dei Noto, 

Gu&rdate tu que fuiste 
Un dia tedio para mi y zozobra, 

Y eres ahora triste 
Deseo y cuita grave; 

Huye de las ccrrientes 

Que fluyen por las Cicladas ludentes. 

Josephus Llobera, S. J. 

ANNUS. SCHOL. V. NUM. 39 1934-1935 M. DECEMBRI MCMXXXIV 

PALAESTRA 

LATINA 

MENSTRUUS DE LATINITATE COMMENTARIUS 


Pretium subnotationis annuae, solutione antelata, est 6 pessetarum in Hispania, 7 in America et Lusitania, 8 in 
reliquis civitatibus. Pretium mittatur oportet ad Administratorem; CERVERA (Larida) - Universldad - Espafia 


De genitivo Alterius rite acuendo 


Cum tandem etiam apud nostrates, qui apud exteros jamdiu 
viget, usus accipiantur acuendae litterae i in genitivo alterius, forsan 
non deerunt qui, falsis veterum grammaticorum documentis imbuti, 
hujus*moris novitate immerito permoveantur. Si ergo auctor non 
displicet, ea quae rem continent quam dilucide et brevissime pertrac¬ 
temus. 

Imprimis memoriae est revocanda regula: In vocabulis quae 
amplius duabus syllabis constant, acuitur paenultima si longa; sin 
autem brevis eadem est, accentus in antepaenultimam recidit. Exem¬ 
pla: amamus,"amabimini. Nulla exceptione praefata regula infirma¬ 
tur cum de Latinis vocabulis agitur, (1) ita ut ejus vi unius dictionis 
accentus saepe transferatur, prout paenultimae syllabae quantitas 
exigat Ita acuimus eadem, dtraque, utravis siquidem casus sint di¬ 
recti; at contra eddem, utrdvis si ablativus femininus est Item v6- 
nimus et venimus distinguimus, prout tempus aut praeteritum est 

(i) Quae vero ex Graeco vocabula usurpantur, siquidem latine inflectantur, 
latino more acuuntur, ut «Penelope», etsi graece sit vox paroxitona 
IlYjvsXomj. Excipiuntur vero nonnulla in ea et ia exeuntia, quae, licet contracta 
non sint ex eia, ut supra dicetur, ex usu tamen recepto in brevi paenultima acuere 
licet, v. c. Eucharistia, philosophia, homilia, agonia, liturgia, idea, cum latine potius 
acuendum foret Eucharistia, philosophia, homilia, agonia, liturgia, idea, sicut etiam 
acuimus Ecclesia, tragoedia, etc. Sed cave ne, Graecorum quorundam vocabulorum 
accentu deceptus, producas etiam paenultimum i vocabularum Latino suffixo gau¬ 
dentium, ut gratia, abbatia, insania, acrimonia, decania, (a decanus non a Oexa), 
Umbria, cet. Hinc patet quam sit necesse latinae prosodiae studere, ut ad minus 
paenultimae dictionum syllabae quantitas dignoscatur. 

aut praesens. Valet etiam regula in compositis, in quibus notanda 
quae ex disyllabis paenultimam brevem habentibus veniunt, nam 
tum accentus paenultimae vocabuli simplicis in antepaenultimam 
compositorum migrat, ut v. c. circum.-dd.mus, circum-d&di, dt-td- 
men, de-dicet, decem-viri, trium-viri, ds-s&qui, cdn-siqui, et sex¬ 
centa id genus. 

Verum alia ex Latinae prosodiae regulis sic sonat: Contracta 
syllaba longa est; inde sequitur ut, si haec contracta syllaba sit pae¬ 
nultima, accentu gaudeat vi superioris regulae. Exempla in promptu 
adsunt composita ex verbis caedo, causo, claudo ut sunt occido, 
concido, w accuso, includo, etc. et in contractis nil, di, mi pro nihil, 
dii, mihi. Frequentiora hujusmodi contracta habentur vocabula quae 
Graeco fonte cadunt ut v. c. litania (a Arcaveia), hyperdulia (a uxep&ou- 
Xeta), latria (a Xatpta), Caesarea (a Katadpeta)< 2 >, Laodicea vel Laodicia 
(a AaoS(xsia), Basilius (a BaatXsio?), Theodulus (a BeoSouXos) et alia pluri- 
ma (3) . Quae cum peritorum nemo neget, ad alia properemus. 

Grammatici omnes, praesertim qui philologiae studuerunt, i 
genitivi exeuntis in ius longum esse docent. Et merito sane; nam, si 
etymologiam attendas, hoc i contractum invenies; genitivus enim 
casus in ius per redundantiam compositus fuit ex primaevo casu 
quem locativum dicunt, in i exeunte (exemplum manet domi (en ca¬ 
sa), et ex simplici genitivo ius, qui erat primigenus genitivus demons¬ 
trativi is, et subjunctus fuit locativo casui, unde passim in inscriptio¬ 
nibus reperitur eiius, cuiius, huiius (ei-j-ius, cui+ius, hui+ius) (4) . 


(x) Verum in compositis ex cado, antepaenultima acuitur, v. c. decido, concido, 
nam talium i breve est, sicut a simplicis.—(2) Haec forma nomen est civitatum. 
Adsunt aliae formae ex adjectivo Latino caesarius, a, urn, quae ut propria hominis 
nomina usurpantur, quorum accentus in antepaenultimam recidit, quia paenultima 
brevis est.—(3) Inde fit (quod etiam patet in ultimis exemplis supra allatis), ut 
plures voces quae graece in antepaenultima proparaxitonae, latine in paenultima a- 
cuantur, sicque etiam Hispane acui debent, nam classici nostri, si paucissima exci¬ 
pias, ex Graeco derivata vocabula ad Latinorum normam acuerunt. Cave indiscri- 
minatim hispana vocabula more Graeco acuas, ut recentiores nonnulli contendunt, 
probatum longo tempore usum temere deturbantes. Dic ergo epigrama, telegrama, 
metantor fo sis, non epigrama, telegrama, metamorfosis, etc. E contra dic hilo metro, 
telegrafo, hipodromo, non h^ometro, telegrafo, hipodromo, etc. Hinc etiam tibi caven¬ 
dum ne voces novae quae in plerisque scientiis aut artibus ex Graeco cuduntur, ig¬ 
noranter acuas, ut plures qui v. c. dicunt aerolito, dinamo, anodo, catodo, morem 
galicum imitantes, cum hispane acuendum sit aerolito, dinamo, anodo, catodo. De hac 
re optimum erit consulere peritismos auctores ut Robles Degano (Ortologia cldsica 
de la lettgua castellana, Madrid, 1903) et E, Hernandez et F. Restrepo (Llave dei 
Griego, Friburgo, 1912).—(4) Cfp. Salomon Rainach, Manuel de Philologie 
classique, t. p. 146 (Paris, 1883); V. Henry, Precis de Grammaire comparee du 
Grec et du Latin, p. 234, n. 9 (Paris, 1894); L. Laurand, Manuel des etudes Grec- 

Poetae quidem, metrica adstricti necessitate, contractum hoc 
i saepius corripiunt, indeque in antepaenultimam accentum migrare 
cogunt, ita ut nonnunquam in carminibus sit acuendum unius, ip • 
siits, illius, cet.; at eae poeseos licentiae minime in solutam oratio¬ 
nem recipiuntur, sicut nec acuitur in prosa tiilerunt {l) , fiilgere i2) , 
etiam si per sistolen paenultimum e Vergilius corripiat. Etiam e con¬ 
tra tenebra, lat6bra, int6gro, etc. nonnisi in versibus dicitur, ubi 
pogtae per diastoien paenultimum e produxerint (3) . 

Jam vero sistole quae in ceteris genitivis casibus in fus ali¬ 
quando occurrit, semper ab heroicis poetis facienda est in alterius, 
ne brevis una duas inter longas claudatur (altSrids), nam quantita¬ 
tem hanc omnino dactylica carmina non patiuntur, ut bene norunt 
qui eisdem navarunt operam (4) . Hinc est quod in Vergilio, Ovidio, 
ceteris qui dactylico metro scribunt, semper alterius invenitur. Item 
in Horatio, qui praedicto genitivo solummodo in hujusmodi carmi¬ 
nibus utitur. At optimi horum poetarum interpretes anomalam pror¬ 
sus talem prosodiam esse indicare non neglegunt (5) . 

Et revera, propria dlt&rids prosodia in dactylicis versibus re- 
periri non potest; at bene invenitur in aliis, ex quibus aliquot exem¬ 
pla afferre juvat: 

altftri-us sda ut c5mp&ret commbda? ah! 

(Creticus tetrameter: Terent., Andr. a IV, sc. 1 , v. 4). 

Sescd-plo vfel un& vincet alterius singulum, 

(Trochaicus octonarius: Terent. Maur. De metris, 
v. 1352) “> 

Mox cum al-teri-iis ob-llgu-rlas b 6 na. 

(Iambus trimeter sive senarius : Enn., Sat., 17). 

Non ergo ratione et philologia tantum, verum etiam poetarum 
usu constat longum esse i genitivi alterius; nec jam audiendi de re 
sunt veteres grammatici, sed recentiores qui etiam in Hispania ali¬ 
quot abhinc annis uno animo ita docent, ut v. c. P. Iosephus Llo- 


ques et Latines, p. 651, n. 173 , y (Paris, 1921) Ernout-Mendizabal, Morfologia his¬ 
torica latina, n. ioo, 115 y 136, (Bilbao,‘1924). 

(x) Verg., Ecl. IV, 61.— (3) Verg., Aen. VI, 837.—(3) Errant igitur qui 
miseranda incuria vel ignorantia numerorum et prosae leges intermiscent. — (4) 
Analogi causus in hispanica metrica inveniuntur, nam adsunt vocabula ut v. c, 
Oceano, Ndpoles, quae per diastoien in paenultima a poetis acuuntur ut in fine 
versuum aliis similiter cadentibus consonare possint. (Cfr. Robles Degano, Orto- 
logia clasica... n. 134 et 135).—(5) Videsis v. c. M., Albert, Horaee, Art Poeti- 
que, n. ad v. 410 (Paris, 1886); et J. B. Lechatellier, Virgile, p. XXV, n. 46 et 
47, (Paris, 1907).—(6) In hujusce auctoris paemate De regulis metricis, adhuc 
etiam bis atterius, reperitur, nempe in versu 1611 et in 2184. (Cir. Thesaurum 
linguae latinae, qui Lipsiae apud Teubnerum editur). 

bera, S. I.. qui nostratum primus hanc probavit veritatem (1) , Philip¬ 
pus Robles Degano (2) , Verolenses Professores, S. I. <3) , P. Emmanuel 
Jov6 C. M, F. (4; 

Nostrae igitur dissertatiunculae conclusio duplicem rem evin¬ 
cit: 

a) In soluta oratione alterius semper est acuendum sicut et 
ipsius, illius, unius, cet. 

b) In carmine autem alterius vel alterius acuetur, non secus 
ac ipsius vel ipsius, illius vel illius, unius vel unius, etc. (5 \ prout 
prosodica metri lex in unoquoque casu postulaverit. 

Isaac M. a TORIBIOS RAMOS, O. S. B. 

Gtammatices Professor ln Monasterio Sancti Dominici Silentis 


Ad aliquem invisendum conloquium 

A, —Ita profecto, et doleo maxime domi 
non fuisse ut te reciperem. 

B, —Quomodo pergit tuus ille pater. 

A. — Minus valet aliquot abhinc dies; inde 

est quod nequeat camera exire. 

B . — Doleo admodum; spero tamen meliora. 

A, —Parum id est, sed ejus consulendum 
esl*aelati. 

B, — Verum frater tuus valet usque bene? 

A. —Oh. atletice valet. De valetudine curan¬ 
da mihi adsidue est monendus. 

B, —Atqui quanti sit valetudo non noveris, 
donec eam amiseris. Et soror quomodo 
habet? 

A, —Nunquam sana est lotum biduum, cum 
nullam non adhibeat cautionem. 

B. — Nemo citius valetudinem amittit, quam 
qui ad eam servandam nimiam curam 
adhibent. 

(i) Grammatica classicae latinitatis, n. 88 et 518, (Barcelona, 1920)- — (2) 
Grammatica Latina, n. 22, nota 1.* et n. 282, reg. 2.*, 2.*, (Avila, 1925). 
Pluribus hoc opus dotibus commendatur uti ejusdem auctoris cetera de Philosophi¬ 
ca et Grammatica re scripta; hic enim auctor post multos labores plura male prius 
tradita emendavit, praecipue in distinguendis et nominandis verbi modis temporibus¬ 
que, in discernendis vocabulis relativis, in tota Syntaxeos materie quam lucidissime 
ordinanda. Optima ejus Gramatica Latina nobis adstat etiam quia adamussin ope¬ 
ri suo Gramatica elemental de la Lengua Castellana, (Madrid, 1924), respondet.— 
(3) Institutionum Grammaticarum libri quinque, n. 1177, except. 5.’, (Barcelo¬ 
na, 1927).—(4) Alterius non alterius; Palaestra Latina, num. 13.—(5) Sed ge¬ 
nitivus alius etiam in carmine longum semper i servat, ne cum nominativo con¬ 
fundatur. 


A,—Sonat campanula (aut tinnibulum). 
An sit Dominus B? 

Servus. — Vultne hera Dominum B exci¬ 
pere? 

A, —Fac ut aulam ingrediatur. 

B. —Domina, honori duco cum te salvere 
jubeo. 

A. —Faustus dies, eques. Sede, amabo. Fac 
sedeas. Quomodo habes. 

B, —Optime, domina, et habeo gratiam. Tu 
vero? 

A. —Gravedine aliquatenus laboravi, hodie 
autem optime valeo. 

B. — Blanditur mihi recuperata valetudo 
tua. 

A, —Bene es amabilis quando de me cogi¬ 
tasti; jamdiu est cum te non video. 

B . — Ad te saepe accessi, sed tui videndi vo¬ 
luptate carui. Cartula mea tibi tradita 
fuerit. 

Epistularum Commercium 

Antonius ‘Viator, S. V. D. Emmanueli Jove, C. M. F. salutem 

Gaudeo ac laetor quod hoc ipso die sollemni Stae. Theresiae, luminis His¬ 
paniae clarissimi tibi, Pat. Emm. Jove, gratias agere possim exquisitissimas pro sex 
exemplaribus libelli aurei, qui inscribitur jure ac merito «Palaedra Latina», mihi 
benigne missis et miro cum desiderio a me heri exceptis. Imprimis autem animo 
gratissimo tibi adhaereo, quod opusculum meum scaenicum, cui nomen «Narrago- 
nia et Crocodilopolis» vel «Amaranta surrepta», minime sprevidi aut repudianti, 
sed inserere coepidi libello Palaedrae Latinae a te ingeniosissime edito. Neque vero 
abdinere potui, quin opus tuum exterius et interius admirandum et perlegendum 
traderem discipulis meis Latinis, qui libellum cum cupiditate atque aviditate certa- 
tim arripiebant et circumvolabant sicut apes flores rosarum vel muscae placentam 
mellitam. Utinam unicuique in sacculo tot nummuli essent ut suo quisque sumptu 
opus illud in Hispania typis impressum emendo sibi pararet. Ad ofto pessetae 
illis pauperculis aedium nodrarum alumnis pluris esse videntur quam ut multi hoc 
pretium expendere possint, id quod ipsi mecum perdolent ac lamentantur, qui lit¬ 
terarum et praecipue scientiae Latinae dudiosissimi dispereunt fere atque langues¬ 
cunt optationibus et votis ardentissimis correpti, ut in manibus suis quam primum 
inveniatur altera series Palaestrae Latinae edita ac promulgata. Quos discipulos 
domus missionum orationibus et curis paternis enixe commendat 

Pater Antonius Er. Viator, S. V. D. 

Emm. Jove, C. M. F. Rdo. P. Ant. Er. Viatori, S. V. D. salutem plurimam 

Non debueram sane exspedare litteras tuas ut tibi gratum animum ostende¬ 
rem ob donum tuum «Narragoniam». Sed, pudore subfusus loquor, demum ita 
fadum est ut qui munere magno me cumulavisset, idem a me crederet beneficium 
accepisse. Non ego bonus tecum, tu bonus exstitisti mecum, quod ledores nodros 
scaenica adione recreari in Palaedra nodra voluidi. De missis mittendisque exem¬ 
plaribus, fecimus quod debuimus. 

Apes illas, discipulos dico tuos, ad flores Latinitatis libandos qui in Palaes¬ 
tra pullulant-ais-marcas non facile expendere posse. Res quidem dolenda, sed nobis 
non ed integrum ad exteros minore pretio mittere ex vedurae caritate. Si vobis 
placuit superioris mensis fasciculus, credo fore ut vel plus placeat fasciculus mensis 
novembris, in quem vedrum Andream Haberi, primum sacerdotalem jubilaeum 
celebrantem, induximus. 

In podrema rerum publicarum turba Dei Deiparaeque beneficio a commu- 
nida um conatibus incolumes evassimus. 

Orate pro nobis et valete. 

MONIALIS PATRIA EXTORRIS m 

(ELEGIA) 

Illa, mari magno, celsis quae puppibus haeret 
spedat et inmotis aequora luminibus, 

cui tenero sedet et gravitas et pallor in ore, 
quo tendit? Cursus nescit et ipsa suos. 

Seu petit Hesperia, attinget seu Gallica tandem 
litlora, ad incertos it peregrina focos. 

En, quibus ipsa vagos perstringit flatibus undas , 
gaudet et albentes aura movere sinus. 

Respicit; ad patriam nequiquam torquet ocellos; 
a patria tantum se procul ire videt. 

Forsitan et lapsos longe reminiscitur annos; 

ad trepidum sacram cor premit usque crucem. 

Adspice, ut bine illinc compellent: unde requirant, 
infelix veniat, littora quaeve petat; 

qui sibi sint patres, quae dulcia liquerit arva! 

Illa quibus tandem nos sine lacrimulis: 

hei mihi! quam placidas invitae liquimus aedes! 

Ergo in perpetuum, terra paterna vale! 

Ara fuit mihi sola domus; mihi solus amicus; 
et pater et sponsus, spes mihi sola, Deus. 

Barbarus insontes ejecit, fledere nulla 

quem pietas, ratio fledere nulla poted. 

Quaeritis hic demum quae spes subrepat eunti? 

Quove, procellosum per mare rapta, ferar? 

Qui maneat scopulos, fluitanti quaerite ab unda; 

Quaerite ab excussa, quo ferat aura, rosa. 

Id, saltem ad dulces, quondam speravimus, aras 
posse latebrose vivere, posse mori. 

Tunc vero ejedae, tunc mendicare coadae; 
hoc unum novis crimen: amare Deum. 

Ipsa etiam ad littus (migrantum milia vidif 
advena desertam carpit hirundo viam. 

(i) «La monja defterrada» Hispanum hoc carmen exaravit illustris ac religiosissimus Dominus Josephus Jcrhachim Ortir, 
transtulit in latina difticha Michacl Caro:—«Ambo florentes aetatibus* Arcades ambo — Et cantare pares, et respondere parati» 

Illa tamen releget nidos. Non ulla videndae 
spes mihi, quam liqui, teda heata, domus. 

Ergo volate, precor, vadum percurrite pontum; 

sic vigil illius vos tegat ala patris! 

Ite, salutatum primi cum lumine solis, 

Atria, vidrici nunc violata manu 
Aedes tum vacuas, vitream ludrate fenestram, 

Et querulae e tedis fundite carmen, aves! 

Nos, Granata, tuos montes superavimus, alta 
Queis nitet integra fons adoperta nive. 

Nos et adoratos, viridesque cucurrimus agros * 

Spirat ubi assiduum ver, ubi palma sonat 
Littoreque e curvo, fludus quo murmure tendunt, 

Pedora terrentem vidimus oceanum, x 

O tu longe alias inter pulcerrima tellus, 

una et opum toto, quidquid in orbe, gerens! 

Nam tibi, dum radiis ornata auroque refulges, 
caerula gemmatos alluit unda pedes. 

Quid tamen haec prosuntf Natos discedere longe 
inmeritos, mater barbara nempe, jubes! 

Exui et has olim periturus transiit undas, 
ille, w Americani gloria summa soli. 

Et procul ille jacet ...Quid demens plura revolvam? 

Hei misero indigne pastor adempte gregi! 

Cogimur externas sic nos errare per oras, 
et mixtum lacrimis cogimur esse cibum. 

0 Pater Omnipotens! Quoniam tua sanda voluntas 
virginei coetus corda probare lui; 
nec licet antiquis placide obdormire sepulcris, 
sed profugas cineres terra aliena teget; 
accipe pro solitis et ture et cantibus, unda 

quos fletus teneras quas rapit aura preces; 
a te dum gremio, miseros oblita labores 

excipiar: fessam namque vocare, tuum esi. 

Michael A. Caro 

(i) Nimirum IUmus. ac Reverendissimus Emroanuel J. Mosquera qui exui Romam usque pertransicns purpuram pileo 
lumque accepturus, Massiliae finem eft adeptus. 

NOVA ET VETERA 

De vestimentis 

Haec scribebam cum campus ex fenestra cellae meae longe 
lateque alta nive coopertus circumspiciebatur, et vel intus rigens fri¬ 
gus caracalla artus meos invadere minus patiebatur. Quid igitur mi¬ 
rum si beneficium huic vesti quodam modo rependere menti succur¬ 
reret? Itaque constitui lectoribus Palaestrae Latinae caracallae seu 
caracallis nomen explicare et ei pares proponere vestes. 

Jam primum 
omnium Caracallae 
agnomen inditum 
est Antonino Pio qui 
ab anno p. Ch. 211 
usque ad 217 Roma¬ 
norum exstitit impe¬ 
rator. Cui rei ansam 
dederat ipse cum 
vestem hujusmodi 
origine Gallicam non 
solum indutus ince¬ 
deret sed etiam pro¬ 
fuse Romanis elar¬ 
gitus esset, plebem¬ 
que cum ea ad se salutandum accedere coegisset. Hodie simile 
quidquam vestimentum frigoris vitandi causa hieme gestare solemus. 

Duplex erat caracallae genus, alterum quo Galli praesertim 
utebantur ad femora usque productum, (1) alterum quo Marco Au¬ 
relio Antonino Imperatore coeperunt uti Romani ad talos usque de¬ 
missum. (2) «Vestis erat —ait Forcellinius —in lacernae modum ex 
concisis pannis consuta, non sinuosa sed corpori adhaerens et mani¬ 
cata*.Quid est autem lacerna? (3)Forma lacernae fuit clamidi similis, 
scii, aperta et laxa, fibula in humero vel ad pectus connexa, longior 
tamen quam clamis et fluxior ut quae frigori arcendo totique ami¬ 
ciendo corpori instituta est. Materia fuit crassior lana, color vero vel 
nativus lanae vel pullus, sed procedente luxu et frequente ejus usu 
in ipsa Urbe ex pretiosiore materia et colorea ditioribus gestari 
coepta est. 

Nunc veniamus ad paenulam. (4) Ejus forma fuit undique 
clausa adstrictior et brevior quam toga, bracchia quoque ipsa prote¬ 
gens. Meteria fuit scortea seu ex corio. Toga (5) fuit vestis rotun- 

da et usque ad pedes demissa, clausa et sine manicis quae uno con- 
jectu totum corpus et utrumque bracchium Operiebat. Ea in superio¬ 
re parte, qua ad cervices sedebat, ita laxe apariebatur ut dextrum 
bracchium commode exseri, imo et totus humerus ostendi posset. 
Tunica (6) est vestis interior, corpori adhaerens, cui toga superin- 
duitur, viris et mulieribus usurpata, olim sine manicis, deinde ma¬ 
nicata seu manuleata et cinctu constricta. 

Pallium (7) est vestis longa fusa et ampla, quae tunicae etiam 
superinduitur. Erat aperta et fere ita gestabatur ut sederet humeris 
et pars ejus dextera ab imo in sinistrum bracchium imponeretur aut 
illi subjiceretur et nihilominus totum corpus amiciret, solaque dex¬ 
tera manus ad pectus exstaret bracchio tamen involuto, interdum 
ipsa quoque manus operta. 

Paludamentum ( 8 ) dicitur proprie de veste militari Imperato¬ 
rum et ductorum exercitus. Ideo ad bellum cum exibat imperator 
paludatus dicebatur proficisci. Clamis (9) fuit etiam vestis militaris 
aperta, quae thoraci superinduabatur, posteriora vero corporis tan¬ 
tummodo ambiens; similis paludamento sed brevior et minus fusa 
ex humeris pendens et fibula ( 10 ) ad cervicem vel in dextro humero 
connexa. Sagum ( 11 ) vox ut videtur Celtica est vestimentum milita¬ 
re, apertum et fibula connexum, villosum, longius tunica ex crassio¬ 
re lana confectum, quod reliquis vestibus superinduitur. 

Palla ( 12 ) est vestis exterior talaris ampla et fluens propria 
honestarum mulierum. Alicula (13) est genus vestis brevioris, ita 
dictae quod alas, hoc est bracchia injecta continebat. 

Tandem epitogium (14) est amictus qui supra vestes et togam 
gestatur. 

(i)(2y Gabardina, sobretodo. — (3) Gabdn.—fqj Impermeable.—( 5 ) Toga. 
—(6) Bata.-(y) Manteo.—(8) Manto.—(9) Cldmide,—(10) Botdn. — (n) 
Capote. — (12) Barquina. — (13) Esclavina.—( 14) Guardapolvos. 

Emmanuel Jovfi, C. M. F. 

AENIGMA 

Virtutes magnas de viribus adfero parvis: 

Pando domus clausas, iterum sed cludo patentes 

Servo domum domino, sed rursus servor ab ipso 

Sol 6 um clavis. 

Narragonia et Crocodilopolis (sequitur) 


ACTUS SECUNDUS 


(Prospicitur Crocodilopolis) 
II 1 . Bufo, solus. 


Bombax! Quam velociter praeterfluit 
tempus! Jam advenimus ante Crocodilo- 
polinri septuaginta centena milia passu¬ 
um a Salamandria distantem, id quod 
putarem minime, nisi ipse meis oculis 
conspicerem urbem; profecto hic est Cro¬ 
codilopolis, quam digito indice demons¬ 
tro (Lucernam accendit, adit ad parie - 


tem scaenae dextrum) Illic litteris qua¬ 
dratis scriptum video ex columna viae 
indice: «Territorium Centauriae, urbs 
Crocodilopolis». (Prospectat urbis re¬ 
gionem) Sed illinc agricolam quemdam 
video advenientem; quaeram ex eo, quae 
res agantur in urbe. 


II 2, Bufo, Megalosaurus. 


Bufo.—S alve, amice! Unde venisti? 

Megalosaurus.—A gricola sum Croco- 
dilopolitanus. 

Bufo. — Ab Abdelcadero igitur, califae 
vestri filio male famoso virginem, 
cui est nomen Amarantae, surrep- 
tam et uxorem in matrimonium duc¬ 
tam esse te non ignorare spero. 

Megai.OSARUS. —O. jam dudum eam du¬ 
xit in urbem. Mulieres nostrae lintea 
lavantes, matronae inter coffeam 
sermocinantes, anus loquaces cu¬ 
rant, ut tales nuntii paucis horulls 
elapsisper totam urbem divulgentur. 

Bufo, —Idem fuit apud nos. 

Megalosaurus, —Cujas es tu? 

Bufo, —Mercator sum alienigena. Sed 
dic mihi, quaeso, quales sint Croco- 
dilopolitani! 

Megalosaurus.— Incolae sunt rerum sa¬ 
tis inopes ac valde superbi et efflati. 
Neque enim quisquam, simulatque 
in ejus crumena inveniuntur quini 
denarii, per diem laborabit, sed de¬ 
get luxuriosus et gulae traditus. Om¬ 
nes cives plura comedere solent quam 
demerent. 

Bufo. —Ne pilo quidem melius apud nos. 
Sed qualis est rerum exitus? 

Negalosaurus. —Cives, simulae rem fa¬ 
miliarem ad voluptates fruendas non 
jam sufficere animadverterunt, fiunt 
aut socii democratici aut commu- 


nistae aut Moscovitae stellae istius 
rubrae cultores, et seditiones civiles 
excitant inter plebem. 

Bufo.—E adem ergo instituunt ac nostri 
cives. 

Megalosaurus.— Et cum nummos luxu¬ 
riosi profuderunt neque quidquam 
oboli habent unde degant, laborare 
nolunt; nutriuntur ergo publice et 
pascuntur otiosi, dum migrant e vita. 

Bufo —Sed uxoresne vestrae familias et 
imprimis liberos curant amore ma¬ 
terno? 

Megalosaurus. — Saepe sunt morosae 
vesanae ut ursi scabiosi; saepius jus¬ 
to in plateas et fora evolant domo 
confabulandi causa neque secreta si¬ 
bi commisa reticent. Accedit, quod, 
cum loquaces et garrulae nova cap¬ 
tent et elegantiam ac recentissimum 
quemque habitum vestis Lutetiae 
Parisiorum appetant, tempus terunt 
sermocinando et magnam pecuniam 
vanitate ac venustate citatae profun¬ 
dunt. 

Bufo.—A t saltem ancillas vestras labo¬ 
rando agiles et promptas se prae¬ 
stare confido. 

Megalosaurus. —jam mira industria et 
sedulitate esse recensentur, ut vix 
per mensem in eadem familia ma¬ 
neant, sed se locant aliis dominis 
duodecies in anno. 

Bufo. — Aeque in nostra patria. Sed qua¬ 
lis est ordo vester publicus? Num, 
ut exemplum afferam, viae urbanae 
quotidie everruntur et purgantur? 

Megai.OSAURUS. — Julio quidem mense 
nihil est quod sit mundius quam 
plateae et fora nostra. Reliquis men¬ 
sibus in publicum prodire aegre pos¬ 
sumus, quin in periculo versemur, ne 
sordibus et illuvie haereamus. Sed 
hi menses undecim velociter praeter¬ 
fluunt. Si effici posset ut numquam 
plueret, vel flumen Mississippippi 
per Crocodilopolis vias dirigeretur, 
in nulla urbe inveniretur tanta mun¬ 
dities quanta in nostra- Nunc autem 
mihi erit discedendum. Vale, hos¬ 
pes! (abit.) 

Bufo.—E rgo «intra muros» urbis «pecca¬ 
tur et extra» (1). Omnia eadem at¬ 


que apud nos. Aedepol, nae ego per¬ 
sequi bello eos, qui nostris moribus 
sunt simillimi, existimo nefas et mi¬ 
seriam. Mea vero sententia est sine 
auctoritate. —Equidem investigavi, 
quales res se habeant in urbe hos¬ 
tium, quos obsidionem octo dierum 
minime sustinere posse pro certo ha¬ 
beo. Nosse, qua in condicione sit 
hostis semper manet res praecipua 
et primaria. Gloria vero urbis expug 
natae Baroni aut Grobiano aut Ar¬ 
minio aut Almansori obtinget, ego 
ne commemorabor quidem monu 
mento vel actibus publicis. Profecto, 
lamentandum est ac deplorandum 
semper esse ministrum ordinis infe¬ 
rioris, (Prospicit) En Baro et Gro- 
bianus veniunt cum agmine ( Exer- 
c itu circumdati; acies instruitur). 


II 3, Bufo; Baro et Grobianus, milites. 


Grobianus. —(ad milites) Cum convene¬ 
ritis huc equites nobilissimi et mili¬ 
tes fortissimi, non terras expugna¬ 
tum aut opes collectum, sed virgi¬ 
nem surreptam strenue ultum, num¬ 
quam belligeratum est causis justio¬ 
ribus. Narragonia (2) exspectat fore 
ut suum quisque miles officium 
praestet. Exemplar omnes sumite ex 
memet, pugnate animo forti, obser¬ 
vate disciplinam militarem! Maxi¬ 
mae gravitatis erit, ut temporum in¬ 
tervalla semel, bis, ter, diligentissi¬ 
me attendatis et omnes iisdem tem¬ 
porum momentis manibus sinistris 
embolorum pyriorum thecas pulsetis 
( Pulsat, ut demonstret, suam ip¬ 
sius thecam embolorum pyriorum) 
Nisi hoc ipsum summa diligentia ob 
servaveritis, cetera omnia ne assis 
quidem faciam. 

Baro — Audite, viri clarissimi! Ante¬ 
quam urbem obsidere adgredimur, 
ad Mammutem transmittendum es¬ 
se censeo Bufonem, qui ramum oli¬ 
vae dextra tenens pacem suadeat ea 
condicione, ut Amarantam nobis 


reddat. ( Omnes adsentiunt et ac¬ 
clamant praeter Bufonem). 

Omnes milites. —Macte, Bufo, pacifica¬ 
tor, angele pacis! 

Bufo.— «Audio quidem nuntium, sed 
deest mihi fides» (3). Qua de causa 
aliquis alius ad hoc negotium confi¬ 
ciendum ablegetur velim; mihi erit 
periculo, ne excitem aut lacessam 
leonem. Nam perfacile fieri poterit, 
ut Mammut iste cum sit iracundus, 
me capite plecti jubeat et sine capi¬ 
te stare et huc redire mihi erit ludi¬ 
brio ac scurrilitati. 

Baro. —Nihil erit periculi, mi Bufo, hac 
in re. Si tibi caput praecidi jusserit, 
capita abscidemus triginta nobilissi¬ 
morum omnium incolarum, qui in 
manus nostras inciderint. 

BUFO. —Sane, rex! Sed quis adfirmare 
poterit, num unum ex his triginta 
capitibus conveniat cercivibus meis? 

Baro. — Adi modo! Califa cavebit, ne 
violet aut frangat jus gentium. 

Bufo. — Adibo. 

Baro — Copias, dum redieris, reducemus 
(omnes discedunt, Bufo remanet 
solus). 


(1) Hor, Flaccus, Epist., II. 16. — (2) Nelson: «EntfUnd eMpects, that every mia wIII do hij duty».-,3) 
Goethc, Fflustus, 1. 

II 4, 

Bufo. - Sed unde quam citissime sumam 
ramum olivae? (circumspicit scae¬ 
nam) Ah, io «EOpYjxa»; inveni(l) Pro¬ 
fecto, hae non sunt scopae. Aperite 
oculos! Olivae ramum jam conspi¬ 
cietis. Nihil jam revereri legatum ex- 


Bufo. 

traordinarium, quem tanto habeatis 
ludibrio? — Age, nunc adeo Crocodi- 
lopolim. ( pulsat ter pugno laevo et 
pede dextro portam, super quam 
inscriptum legitur: « Crocodilopo■ 
lis»). 


II 5, Chalcographus, Bufo. 


CHALCOGRAPHUS. — (se proripit ex porta 
iratus ) Quis elephantus temporibus 
belli portam ausus est tam ferociter 
pulsare? Quid animadverto? Bufo 
est, socius mihi amicissimus. 

Bufo, — (inspicit vultum Chalcographi) 
Ah. Chalcographus fidelissimus mi¬ 
hi sodalis, (destram dat alter alteri) 
Quanam tu venisti Crocodilopolim? 

Chalcographus. — Te reminisci spero 
me abhinc novem annos rixa et cae¬ 
de quadam implicatum effugisse ex 
xNarragonia. Postquam passirn diu 
circumvagatus huc adveni, tandem 
receptus sum Abdelcaderi palatio, 
in quo nunc fungor munere famuli 
domestici. 

Bufo. —Hui! Si hoc verum est, alter al¬ 
teri est hostis. Nam ex biennio fa¬ 
mulor Narragoniae regi, qui permul¬ 
tis militibus fortissimis stipatus Cro¬ 
codilopolim obsessum huc advenit; 
cur adsit, te intellexisse confido. 

Chalcographus. —Sane novi; neque ve¬ 
ro mihi adparet, cur tantillae rei tan¬ 
tum tribuatis pretium; equidem tan¬ 
tas copias contrahi flocci non esse 
censeo- 

BUFO. —Plane tibi consentio et Grobia- 
no regi hoc idem heri ausus sum di¬ 
cere sub rosa. Tu quidem et ego 
nihil sumus nisi famuli simplices; 
ast in nobis unis ex omnibus, qui in 
urbe sunt et extra, inesse puto men¬ 
tem sanam. 

Chalcographus. —Comprobo. Sed dic. 
Bufo, quid in mente volutes ac mo¬ 
liaris his scopis instructus! Num pla¬ 


teas urbis everres ac purgabis sordi¬ 
bus? 

Bufo. — Ha, ha, hae! Quantum quidem 
audivi, eas pulvere purgari opus erit 
omnino. At nutis remotis finge hanc 
rem esse non scopas, sed ramum 
olivae! Rex enim et dominus meus 
mihi mandavit ut cum essem legatus 
suus extraordinarius pacem offerrem 
Crocolilopolitanis hac condicione, 
ut redderent Amarantam virginem 
venustissimam. 

Chalcographus. -Itane? Extemplo re¬ 
cedas! Minime Amaranta unquam 
reddetur. Neque enim Abdelcader 
eam secum Crocodilopolim abire 
aut sibi nubere blantitiis aut vi et 
armis coegit; sua ipsius sponte cum 
eo ex urbe patria huc «abiit, exces¬ 
sit, evasit, erupit» ( 2 ) et, cum sit jus¬ 
ta et matura aetate —heri iniit mira 
cum sollemnitate aulicorum annum 
tricesimum —id ad neminem alium 
pertinet. 

Bufo.— Concedo, sed equites Narrago¬ 
niae ad honorem regni nostri tuen¬ 
dum cum Crocodilopolitanis belli¬ 
gerandum esse contendunt. 

Chalcographus. —Apage! Equites vestri 
censeant, quidquid eis venit in men¬ 
tes! «Quidquam delirant reges, po¬ 
puli cruciantur». ( 3 ). Certum ac ma¬ 
nifestum est fore ut Amaranta redeat 
numquam. 

Bufo. —Hoccine scis certo? «Unde venit 
tibi haec scientia?» ( 4 ) 

Chalcographus. —Certissime rem novi. 
Hunc nuntium tuis referens me uti 
poteris teste atque auctore. 

Viator, S. V. D. 


(1) Archimedes.-(2) Cicero, Or Catii.— (3) Horatii illud: epist 11,14 —14) Schilerus, Virgo Aurellanen- 
sis, I, 10 

BIM1LLENARIUS HORATIANUS 

(65 A. Chr — P. Chr. 1935) 


Q. Horatius Flaccus Venusiae natus eSl sexto idus decembres, L. Cotta 
et L. Torquato consulibus, anno videlicet 689 ab U. C. i. e. 65 ante a. 754, a 
quo computatio ChriStiana sumit exordium. Annus ergo bis millesimus ejusdem na¬ 
tivitatis celebrandus adpetit; itaque humaniores populi maxime inter se contendunt 
ut Venusinum sollemniter recolant atque magnificent laudibus. 

Revera in tertio Italorum conventu anno praeterito in Urbe celebrato ad 
Romanarum rerum studia provehenda, haec conclusio a collegis sancita, vim legis 
accepit: «Conventus vota facit ut annus bis millesimus ab Horatio nato tota Italia in 
primis vero Romae et Venusiae sollemnibus feriis celebretur, et Institutum Studiis 
Romanarum rerum provehendis ut hoc munus suscipiat». Ex quo fit ut primatus in 
sollemniis Horatianis Romano populo respondeat. 

Tamen do&i homines Civitatum Confoedatarum Americae nequeunt hac in 
re suam quoque partem non adsumere; ideo Coetum moderantem constituerunt, cujus 
praeses Dr. C. Flinkinger in universitate Iowa profesor; Dr. vero Rollando G. 
Kent Prof. in Univ. Pensilvaniae erit a secretis. Coetus a prima constitutione 
bimillenarium apud exteros promovere studuit, atque optimis auspiciis, ut videtur, 
in Gallia, Belgio, Hungaria, Anglia atque alibi, ubi consociationes plurimas adeptus 
est. Cimi. Marouzeau, Oltramare, Heuten, Horvath in sua quaque provincia seu 
natione fautores erunt fervidi ac moderatores. 

At in Hispania noStra quid? —Recens ad nos pervenerunt litterae a Rol¬ 
lando G. Kent signatae (Pensilvania, Sep. 22 1934), quibus certiores fa&i sumus 
Coetus pro festis Horatianis conSlituti, qui opem nofiram viresque expostulabat. 
Moderator Palaestrae Latinae haec rescribenda habuit: «Litteras tuas jam pridem 
accepi easque gratissimas, praeter cetera quod de summo lyrae Romanae poetarum 
honorando loquebatur... Quidni opellam qualemcunque noflram huic negotio impenda¬ 
mus nos Hiberi, de quibus ille cecinit prospiciens in futurum: 

. «me peritus 

discet Hiber Rhodanique potor?» (Od. II, 20, 23) 

Apud noflram igitur aduariam excogitatus efl numerus Palaestrae Latinae extraor¬ 
dinarius, cui operam suam praestantes admovebunt viri» Neque haec una erit apud 
nos in Venusinum vatem fervoris orientatio, sed speramus fore ut tum Societates 
litterarum tum Ephemerides Hispanae ultro lateque demonstrent Studium et amo¬ 
rem erga poetam suavissimum Q. Horatium. Hac ratione verum erit quod ipse 
fidibus eduxit: 

. usque ego postera 

crescam laude recens . . .... (Od. III, 30, 7). 

J. M. Jimenez, C. M. F. 

CURSUS GYMNASTICUS (sequitur) 


In Georgica, II, 136-176. (Italiae descriptio). 


An mare quod supra memorem, quodque adluit infra? 
Anne lacus tantos? Te, Lari maxime, teque 
Fluctibus et fremitu adsurgens, Benace, marino? 160 
An memorem portus Lucrinoque addita claustra 
Atque Indignatum magnis stridoribus aequor, 

Julia qua ponto longe sonat unda refuso 
Tyrrhenusque fretis immittitur aestus Avernis? 


Mare quod supra (Adriaticum)' mare 
quod infra (Tyrrhenum) Lari: «Lago di 
Como» situs loco rei bellicae quam qui 
maxime opportuno, ubi idcirco Romani 
parvarrt classem habebant. — Benace: 
«Lago di Garda» inter Brixiam et Vero¬ 
nam, ex quo Mincius effusus Mantuam 
defertur. Mari similis est ob tempestates 
(fremitu marino ). 

An memorem portus: Vers. 161-164 
describitur portus Julius (unda Julia) ab 
Octaviano exstructus, «inmlsso in Lucri¬ 
num lacum mari» (Suet. Aug. 16) «Cum 
contra Sextum Pompejum male rem 
gessisset Octavianus Caesar, ut reficien¬ 
dis classibus locum tutum haberet, 
Agrippae consilio portum Bajanum in 
sinu Puteolano commodiorem et tutio¬ 


rem ita reddidit, aut verius novum por¬ 
tum aperuit ut lacum Lucrinum, inter¬ 
jecto aggere a mari seclusum, cum lacu 
Averno conjungeret ( Lucrinoque addita 
claustra ); aggerem autem modo dictum, 
qui quinque stadiorum erat, postquam 
eo perfosso aditum navibusque tutus in¬ 
tra eum esset receptus». (Heynel In eo 
aggere frangebantur undae Tyrrhenie, 
qui molibus impeditus ( ponto refuso) 
indignabatur. Juxta Wagnerium pontus 
refusus videtur esse mutato fluctu rur¬ 
sum in lacum Lucrinum irruens, atque 
ita sinum ac portum efficiens. Cf. Horat. 
(Ep. ad Pis- ver 63, 65): Sive receptus 
terra Neptunus classes Aquilonibus 
arcet regis opus. 


Haec eadem argenti rivos aerisque metalla 165 

Ostendit venis, atque auro plurima fluxit. 

Haec genus acre vinum, Marsos pubemque Sabellam, 
Adsuetumque malo Ligurem Volscosque verutos 
Extulit, haec Decios, Marios, magnosque Camillos, 
Scipiadas duros bello, et te, maxime Caesar, 170 

Qui nunc extremis Asiae jam victor in oris 
Imbellem avertis Romanis arcibus Indum. 


Haec eadem, Italia. — Ostendit., flu¬ 
xit: ratio cur poeta praeteritum adhibeat 
ex facto quod in Plinio legimus, eruitur: 
(Hist. nat. III, 20, 24): «Italia, metallo¬ 
rum fertilitate nullis cedit terris, sed 
interdictum id vetere consulto Patrum, 
Italiae parci jubentium». 


Plurima: adjectivum pro adverbio 
plurimum: significat abunde, copiose, 
in quo sensu a solis poetis usurpatur. 
(Cf. Verg,. Bucol. VII, 60; Ovid. Met. 
XI, 140; 14, 361). 

Marsos: populos Italiae mediae, in 
ora orientali et meridionali lacus Fucini, 

cujus caput Marbium vel Marrubium. De 
hujus gentis indole Cic. (in Vatin. 15). 
Plinius Hist. nat. 7) Sil. Ital. (VIII, 
496. seq.) 

Sabella: Sabini:, gens umbris et 
Volscis affinis, sedem habuit prope Ami¬ 
ternum, paulatim dominationem suam 
extendit ad finitimas regiones. Laudati 
sunt ob morum gravitatem, severam- 
que vivendi disciplinam, bellandi peri¬ 
tiam et fortitudinem. Cicero (pro Liga- 
rio, 11 .) eos vocat «fortissimos, florem 
Italiae, robur reipublicae». 

Ligurem: populus antiquissimus, 
cujus memeriam magnus locorum nume¬ 
rus servavit. Vergilius eum appellat ad- 
suetum malo sc. laboribus, propter cla¬ 
des quas a romanis passus est. 

Volscos: Vetus populus Latii ignotae 
originis, prioribus Romae saeculis potens 
et bellicosus, a Tarquinio Superbo et- 
Coriolano subactus, libertatem amissam 
recuperavit; Romae tandem submisus 
est a 338 a. Christum. 

Verutos (Volscos); Scilicet armatos 
veru, sicut dicitur scutatus, cinctutus, 


cet, Decies. Marios, Camillos: Celebe¬ 
rrimi duces Romani quorum notissima 
est historia. Decii tres fuere quibus dul¬ 
ce et decorum, fuit pro patria mori. 
Emphatice utitur poeta pluralem pro 
singulari. Scipiadas: «omnes minores 
Thesei Thesidas Graeci appellant, quod 
solent poetae quoque nostri imitari, un¬ 
de Vergilius secundum graecam formam 
Scipiadas dixit» (Prlscianus, p. 582, ed. 
Hertz). Haec forma invenitur In Lucretio 
(III, 1132); Scipiadas fulmen belli. Du¬ 
ros bello; ad bellum induratos. 

Qui nunc extremis: Cum Vergilius 
Georgica conscribere incepit, nullum 
bellum gesserat Octavianus; unde poeta 
videtur hos versus operi jam perfecto in 
honorem sui protectoris intexuisse. Vic¬ 
toria de qua hic agitur est sedatio Tiri¬ 
datis et Phraatis de regno Parthiae con¬ 
tendentium, cum Octavianus Alexandria 
potitus, debellatisque Antonio et Cleo¬ 
patra, in Asiam hiematurus abiit. 
Tunc temporis, ut supra innui (Cf. Pal. 
Lat. vol. II, n. 35, p. 146) Vergilius Geor¬ 
gicis finem Imposuit. 


Salve, magna Parens frugum, Saturnia tellus, 

Magna virum: tibi res antiquae laudis et artis 
Ingredior, sanctos ausus recludere fontes, 175 

Ascraeumque cano Romana per oppida carmen. 


Salve, magna Parens: Pulchra 
apostrophe in Italiam. Saturnia tellus: 
Italiam appellat tellurem Saturniam, 
quia, ut refert fabula, Saturnus ab 
Olympo expulsus, in ea regione latuit, 
Italos agriculturam docuit (Varro, III, 1) 
eoque regnante, aurea aetas advenit 
(Verg. Bucol. IV, 6), in cujus honorem 
propterea festa Saturnalia sunt institu¬ 
ta. Res antiquae laudis et artis: Res 


laudatas et excultas ab antiquis sc. agri¬ 
culturam. Ribbeck legit et artem In¬ 
gredior: dicere adgredior. Sanctos 
ausus.., quia Vergilius primus Romano¬ 
rum exstitit qui de agricultura versibus 
disseruit. Ascraeum... carmen: Pro¬ 
prium Hesiodi, in Ascra, vico Boeotiae 
nati, cujus poema Opera et dies, pri¬ 
mum est et antiquissimum poesis Geor¬ 
gicae monumentum. 


Henricus Martija, C. M. F. 

Bibliographia 


Vergniol C. et Rat M. — Cornelius 
Nepos, Oeuvres, traduction nouvel- 
le, Garnier Frferes, Paris. 

Nepos, cujus opus «de excellentibus 
ducibus exterarum gentium» et «de Lati' 
nis scriptoribus» magno certe est emo¬ 
lumento iis praesertim qui Latinis ini¬ 
tiantur litteris ob amoenitatem narratio¬ 
nis. sermonis claritatem et virtuti- lau¬ 
des, novam nec injustam sane habet 
versionem a Dn.° Camillo Vergniol exa¬ 
ratam; qui tamen versionem dumtaxat 
conscribere valuit,—Introductionem ac 
notas adpositas elaboravit eximius Pro¬ 
fessor Mauricius Rat, qui justum pro¬ 
fert judicium de opere Nepotiano, sive 
illius defectus palam ostendens, sive 
virtutes et maxime operis claritatem et 
amoenitatem extollens. 

Pignarre R.-Sopbocle, Theatre. Tra¬ 
duction nouvelle. Garnier, Paris. 
Inter volumina collectionis Classico¬ 
rum Garnier novam habes Sophoclis 
versionem, eamque accuratam verborum 
proprietate, sermone simplici et plano. 
—Quibusdam praemissis de vita et ope¬ 
ribus Sophocleis aliisque cum iis con¬ 
nexis, proponuntur septem tragoediae 
Ajax, Electra, Oedipus, Rex, Antigone, 
Trachiniae, Philoctetes, Oedipus Coloneus 
et quae supersunt illius quae vocatur 
'lyvEOtai (Les Limiers). Extremum oc¬ 
cupant locum tragoediarum adnonatio 
nes. Versio Gallica tantum prostat sine 
textu Graeco. Auctor optima secutus 
est opera in versione conficienda, 

Josephus Mir, C. M. F. 

Peeters F. A Biblography of Vergil: 

The Service bureau for classical tea- 
chers New-York University. Bull, 28, 
avril 1933; pp. 92. 

Exiguum sane videtur Dris. Peeters 
opusculum, attamen vim ac robur in se 
continet plurium voluminum, eorumque 


praestantium. Auctor enim copiosissi¬ 
mae bibliographiae Virgilianae conge¬ 
riem patienter coacervavit ac postea 
scientifico ordine disposuit. Hujus ope¬ 
ris pagellas diligenter evolvi, in iisque 
omnia laudanda censui si praeteritiones 
nonnullas excipias, quibus ipse ut qua- 
dommodo complerem operam dedi Sup¬ 
plementum Bibliographicum conficien¬ 
do in ephemeride Emerita, D v. vulgan¬ 
dum. 

Stercker K. Introductio» h ibtude du 
latin midioHal, trad. par P. de Woes- 
tigne avec une pr£face de F. Gans- 
hof. — Gand, 1933, pp. 76. 

Virtutes hujus fasciculi hae sunt 
praecipuae; brevitas, integritas, oppor¬ 
tunitas. Brgvis est nam 76 paginas non 
excedit Integer etiam uti adparet ex in¬ 
dice rerum; duodecim tantum constat 
capitibus notionem evolventibus linguae 
Latinae aevo medio, historiam, traditio¬ 
nem, paleographiam, prosodiam, mor- 
phologiam, syntaxin; continet praeterea 
seriem textuum, lexicorum, bibliotheca¬ 
rum ad Latinitatem medii aevi spectan¬ 
tium; signationibus insuper bibliogra- 
phicis abundat Opportunus est quia 
tunc reapse prodit cum hoc studiorum 
genus coli maxime coepit. Quod si hic 
fasciculus et brevis est et integer et op¬ 
portunus, et omnino commendabilis. 

Stampini, II Canne sec.olare di Orario. 

G. Chiantore, 1927, p. 45. 

In hoc opusculo lector curiosus repe- 
riet praefariunculam de ludis saeculari¬ 
bus Augustis, textum Horatianum car¬ 
minis saecularis et carminis «Dive, 
quem prolis...» cum poetica eorundem 
versione. 

J. M. Jimenez, C. M. F. 

Prof. Emmaouel Jovg, C. M. F, 
Moderator 

Thypo^raphla F. Campi Calmct — Tarrejta« 

LA TEMPESTAD 


Temblo la lierra y al lemblar el paso 
franqued de las aguas; y los rios 
corren por la llanura desbordados; 
mieses y arbustos y rebaiios y hombres 
a una arrebatan con los lares sacros. 

Y si casa quedo que arrostrar pudo 
sin derruirse a tan temible estrago, 
al Jtn las olas turgidas cubrieron 
su techo; en el abismo sepultados 
yacen los torreones; mar es Iodo ; 
pero un mar sin orilla. Un allo\ano 
ocupa aquel, y en corva barquichuela 
sientase el otro y boga sobre el campo 
que en los pasados dias cultivara. 

Quien navega por cumbres de anegado 
pueblo, quibn pesca en los excelsos olmos. 
Si el bticora se arroja, en verdes prados 
fija queda, y las curvas tablas trillan 
los vihedos que yacen por debajo. 


Ha poco al cesped iban cabras agiles 
y alii focas deformes se acostaron. 
Admirati las Nereidas bafo el agua 
bosques augustos, urbes y palacios; 
los delfines ocupan la espesura 
y alld navega el lobo entre el rebaho. 
rojos leones lleva el oleaje; 
lleva el oleaje tigres, y son vanos 
al ciervo volador los pies ligeros, 
al jabali los impetus dei ravo. 
y el ave vagabunda que ha buscado 
lierra donde posar, pliega sus alas 
y cae entre las ondas. Los collados 
el desenfreno de la mar anega 
y nuevas olas balen los pehascos. 

Vertit ex Ovid. Met. I, 285-310. 
Carolus Mesa G6mez, C. M. F. 



Informese dei 

GRAN AHORRO 

en el consumo de velas 
que representa el 
uso de nuestro 


Patente n.° 8571 

Aparato sencillo, eter- 
no y que se amortiza 
pronto. - Impide el la 
grimeo (aun en corrien 
tes de aire), reduce el 
consumo y evita man- 
chas en candeleros y 
manteles. 


Pido mas detalles a 


CERERIA PONTIFICIA 

Aparfado de Correo» n.* I 

ANDUJAR 

(JAEN) ^[ 


Beati Ant. 

M. Claret Hymnus 


Quattuor vocibus inae¬ 
qualibus, organo comitante, 
concinendus. Carmen Lati¬ 
num ab H. Martija composi¬ 
tum. — Hispanicum fecit et 
Catalaunicum R. Illa.—Musi¬ 
ca a P. Thoma L. Pujadas. 

2 ptae. 

Apud Administratorem 
Palaestrae Latinae 

SANATORIUM 

Nostin’ novos medicationis naturalis productus....? 

Formulae sunt Rdi. Oris. J. Garcia Roca. 

Contra Artritismum: 

Sanatorium Depurativum. 

Contra affectiones gastricas: 

Sanatorium Eupepticum. 

Contra restrictionem ejusque causas: 

Sanatorium Purgans. 

Contra phthisim in omnibus morbi periodis: 

Sanatorium degenerativum. 

Contra anemiam, clorosim et organicas feminarum mabc* registrada 

perturbationes: Sanatorium Pilulae Ferrugineae. 

Veneunt in pharmacopolis et specificorum sedibus. 




Cerae liturgicae auctoratae 

justa decretum 
Sacrae Rituum Congregationis 


FILII ]. SILVESTRE 


A L B A I D A (Valencia) (Espana) 

